ཀློང་ཆེན་སྙིང་གི་ཐིག་ལེ་ལསཿཕྱི་སྒྲུབ་བླ་མའི་རྣལ་འབྱོར་ཡིད་བཞིན་ནོར་བུ་བཞུགསཿ

རིག་པ་དབྱིངས་ཀྱི་ལྷ་ལ་འདུདཿབླ་མ་ཕྱི་ལྟར་སྲུབ་པ་ནི།མ་ངེས་གནས་སྐབས་ཐམས་ཅད་དུཿལུས་ནི་རྣམ་སྣང་ཆོས་བདུན
དང་ཿམོས་གུས་དྲག་པོའི་ཀུན་སློང་གིསཿཤེས་པ་གཞན་དུ་མ་ཡེངས་པརཿགཞི་རྫོགས་རྟེན་བསྐྱེད་འདི་ལྟར་གསལཿཨེ་མ་ཧོཿརང་སྣང
ལྷུན་གྲུབ་དག་པ་རབ་འབྱམས་ཞིང་ཿབཀོད་པ་རབ་རྫོགས་ཟངས་མདོག་དཔལ་རིའི་དབུསཿརང་ཉིད་རྗེ་བཙུན་རྡོ་རྗེ་རྣལ་འབྱོར་མཿཞལ
གཅིག་ཕྱག་གཉིས་དམར་གསལ་གྲི་ཐོད་འཛིནཿངོ་བོ་མཚོ་རྒྱལ་ལ་རྣམ་པ་རྣལ་འབྱོར་མར་གསལ་བ་རྗེས་སུ་འཛིན་པའི་རྟེན་འབྲེལ་གྱི་མན་ངག་ཞབས་གཉིས

འུཿདོར་སྟབས་སྨན་གསུམ་ནམ་མཁར་གཟིགསཿསྤྱི་བོར་པདྨ་འབུམ་བརྡ་ལ་ཉི་ཟླའི་སྟེང་ཌྷ་སྐྱབས་གནས་ཀུན
འདུས་རྩ་བའི་བླ་མ་དང་ཿདབྱེར་མེད་མཚོ་སྐྱེས་རྡོ་རྗེ་སྤྲུལ་པའི་སྐུཿད་ཀར་དམར་མདངས་ལྡན་གཞོན་ནུའི་ཤ་ཚུགས་ཅནཿཕོད
ཁ་ཆོས་གོས་ཟབ་པར་འདུད་མ་གསོལཿ།།ཞལ་གཅིག་ཕྱག་གཉིས་རྒྱལ་པོ་རོལ་པའི་སྟབསཿཕྱག་གཡས་རྡོ་རྗེ་གཡོན་པས
ཐོད་བུམ་བསྣམསཿདབུ་ལ་འདབ་ལྡན་པདྨའི་མཉེན་ཞུ་གསོ་ལཿམཆན་ཁུང་གཡོན་ན་བདེ་སྟོང་ཡུམ་མཆོག་མཿསྦས་པའི

ཚུལ་གྱིས་ཁ་ཊྭཱཾ་རྩེ་གསུམ་བསྣམསཿའཇའ་ཟེར་ཐིག་ལེ་འོད་ཕུང་ཀློང་ན་བཞུགསཿཕྱི་འཁོར་འོད་ལྔའི་དྲ་བས་མཛེས་པའི་ཀློངཿསྤྲུལ་པའི་རྗེ་འབངས་ཉི་ཤུ་རྩ་ལྔ་དང་ཿརྒྱ།
བོད་པན་གྲུབ་རིག་འཛིན་ཡི་དམ་ལྷཿམཁའ་འགྲོ་ཆོས་སྐྱོང་དམ་ཅན་སྤྲིན་ལྟར་གཏིབསཿགསལ་སྟོང་མཉམ་གནས་ཆེན་པོའི་ངང་དུ་གས་ལཿཧཱུྃཿཨོཾ་རྒྱན་ཡུལ་གྱི
ནུབ་བྱང་མཚམསཿཔདྨ་གེ་སར་སྡོང་པོ་ལཿཡ་མཚན་མཆོག་གི་དངོས་གྲུབ་བརྙེསཿཔདྨ་འབྱུང་གནས་ཞེས་སུ་གྲགསཿའཁོར་དུ་མཁའ་འགྲོ་མང་པོས་བསྐོརཿཁྱེད
ཀྱི་རྗེས་སུ་བདག་བསྒྲུབ་ཀྱིསཿབྱིན་གྱིས་བརླབ་ཕྱིར་གཤེགས་སུ་གསོལཿགུ་རུ་པདྨ་སིདྡྷི་ཧཱུཾཿཧྲཱིཿབདག་ལུས་ཞིང་གི་རྡུལ་སྙེད་དུཿརྣམ་པར་འཕྲུལ་པས་ཕྱག
འཚལ་ལོཿདངོས་བཤམས་ཡིད་སྦྲུལ་ཏིང་འཛིན་མཐུསཿསྣང་སྲིད་མཆོད་པའི་ཕྱག་རྒྱར་འབུལཿསྒོ་གསུམ་མི་དགེའི་ལས་རྣམས་ཀུནཿའོད་གསལ་ཆོས་སྐུའི་ངང
དུ་བཤགསཿབདེན་པ་གཉིས་ཀྱིས་བསྡུས་པ་ཡིཿདགེ་ཚོགས་ཀུན་ལ་རྗེས་ཡི་རང་ཿཐེག་གསུམ་ཆོས་འཁོར་བསྐོར་བར་བསྐུལཿཇི་སྲིད་འཁོར་བ་མ་སྟོང་པརཿམྱ་

ཿ།ངན་མི་འདའ་བཞུགས་གསོལ་འདེབསཿདུས་གསུམ་བསགས་པའི་དགེ་རྩ་ཀུནཿབྱང་ཆུབ་ཆེན་པོའི་རྒྱུ་རུབ་སྔོཿརྗེ་བཙུན་གུ་རུ་རིན་པོ་ཆེཿཁྱེད་ནི་སངས་
རྒྱས་ཐམས་ཅད་ཀྱིཿཐུགས་རྗེ་བྱིན་རླབས་འདུས་པའི་དཔལཿསེམས་ཅན་ཡོངས་ཀྱི་མགོན་གཅིག་པུཿལུས་དང་ལོངས་སྤྱོད་བློ་སྙིང་བྲང་ཿལྟོས་པ་མེད་པར་ཁྱེད་ལ་འབུལཿའདི
ནས་བྱང་ཆུབ་མ་ཐོབ་པརཿསྒྱིད་སྡུག་ལེགས་ཉེས་མཐོ་དམན་ཀུནཿརྗེ་བཙུན་ཆེན་པོ་པད་འབྱུང་མཁྱེནཿབདག་ལ་རེ་ས་གཞན་ན་མེདཿད་ལྟའི་དུས་ངན་སྙིགས་མའི་འགྲོཿམི།།
བཟད་ད་སྡུག་བསྔལ་འདམ་དུ་བྱིངཿའདི་ལས་སྐྱོབས་ཤིག་མ་ཧཱ་གུ་རུཿདབང་བཞི་བསྐུར་ཅིག་བྱིན་རླབས་ཅནཿརྟོགས་པ་སྤོར་ཅིག་ཐུགས་རྗེ་ཅནཿསྒྲིབ་གཉིས་སྦྱོངས་ཤིག་ནུས
མམཐུ་ཅནཿནམ་ཞིག་ཚེ་ཡི་དུས་བྱས་ཚེཿརང་སྣད་རྡ་ཡབ་དཔལ་རིའི་ཞིང་ཿཟུང་འཇུག་སྤྲུལ་པའི་ཞིང་ཁམས་སུཿགཞི་ལུས་རྡོ་རྗེ་རྣལ་འབྱོར་མཿགསལ་འཚེར་འོད་
ཀྱི་གོང་པུ་རུཿགྱུར་ནས་རྗེ་བཙུན་པད་འབྱུང་དང་ཿདབྱེར་མེད་ཆེན་པོར་སངས་རྒྱས་ཏེཿབདེ་དང་སྟོང་པའི་ཆོ་འཕྲུལ་གྱིཿཡེ་ཤེས་ཆེན་པོའི་རོལ་པ་ལསཿཁམས་གསུམ

སེམས་ཅན་མ་ལུས་པཿའདྲེན་པའི་དེད་དཔོན་དམ་པ་རུཿརྗེ་བཙུན་པདྨས་དབུགས་དབྱུང་གསོལཿགསོལ་བ་སྙིང་གི་དཀྱིལ་ནས་འདེ་བསཿཁ་ཙམ་ཚིག་ཙམ་མ་ཡིན་ནོཿ
བྱིན་རླབས་ཐུགས་ཀྱི་ཀློང་ནས་སྩོལཿབསམ་དོན་འགྲུབ་པར་མཛད་དུ་གསོལཿཨོཾ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཧྲཱིཿཞེས་བཞིཞོ་ངོས་ལྐོག་མེད་པར་བློས་ལིངས་བསྒྱུར་གྱིས་བཟླས་པ་ཆུ་བོའི་རྒྱུན
ཞིན་བཟླ་བ་དང་མཉམ་དུ་དབང་བཞི་ལེན་པའི་དམིགས་པ་བྱཿདམིགས་པ་མི་གསལ་བ་དང་ཁམས་འདུས་པ་སོགས་བྱུང་ནཿསྣང་སྲིད་སྣོད་བཅུད་ཐམས་ཅད་ཨོ་རྒྱན་ཆེན་པོའི་སྐུ་གསུང་ཐུགས་ཀྱི་རོལ་པར་དག་སྣང་སྦྱངས
ཏེ་གསོལ་བ་ཕུར་ཚུགས་སུ་བཏབཿཉམས་སྤྲོ་བ་དང་རིག་པ་དངས་པའི་ཚེ་སྣང་བ་གཏད་མེད་དུ་བསྒྱུར་ནས་ད་ལྟའི་ཤེས་པ་སྐད་ཅིག་མ་ཡེ་རེ་བསྐྱངཿསྡུག་བསྔལ་གཏམ་ངན་ན་ཚ་སོགས་བྱུང་ན་བདག་གི་ལས་ངན
འཛད་པའི་ཐབས་སུ་བླ་མས་གནང་བ་ཡིན་པས་ང་རེ་དགའ་སྙམ་དུ་ཡིད་དང་ས་སྤྲོ་སེང་ངེ་བགྱིས་ལ་རླུང་རོ་འབུད་ཅིང་གསོལ་འདེབས་ལ་འབདཿགདོན་གཤེགས་ཀྱི་འཚེ་བ་བྱུང་ན་དེ་ལ་སྙིང་རྗེ་དུང་དུང་བ་བསྐྱེད་ལ་ཁོའི་སེམྦཿ
རང་གི་རིག་པ་གུ་རུའི་ཐུགས་གསུམ་དབྱེར་མེད་དུ་བསྲེས་ལ་གནོད་བྱེད་ཀྱི་རྣམ་རྟོག་རྩ་གདར་གཅད་དེ་བཛྲ་གུ་རུ་ལ་འབདཿརྟག་པར་གང་དུ་འདུག་པའི་གནས་ཟངས་མདོག་དཔལ་རི་དངོས་ཡིན་སྙམ་པ་ལས་ཐ་མལ་དུ

ཿམི་བལྟཿདེས་ཞིང་ཁམས་འབྱོངས་པ་ཡིན་ནོ།འགྲོ་བའི་ཚེ་སངས་རྒྱས་ཀྱི་ཞིང་ཁམས་རྡུལ་ཕྲ་རབ་ལ་བསྐོར་བ་བྱེད་པར་བསམཿཅི་ཟ་ཅི་འཐུང་གི་ཕུད་བདུད་རྩིའི་རང་བཞིན་དུ་བསམས་ཏེ་
སྤྱི་བོའི་བླ་མ་ལ་འབུལཿཉལ་བའི་ཚེ་སྤྱི་བོ་ཚངས་པའི་བུ་ག་ནས་མར་ལ་ཡེར་གྱིས་བྱོན་ནསཿརང་གི་སྙིང་པདྨ་འདབ་བཞིའི་རྣམ་པར་གནས་པའི་ནང་དུ་བྱོནཿདེའི་འོད་ཟེར་གྱིས་རང་ལུས་སྣོད་བཅུད་དང་བཅས་པ
འོད་གསལ་དུ་སྦྱངས་པའི་སྣང་བ་ནང་གསལ་ཐིམ་ལ་མ་རྨུགས་པའི་ངང་དུ་ཁམས་གསོཿགལ་ཏེ་སད་པ་ན་འཕྲོ་རྒོད་རྒྱ་འབྱམས་དང་རྨི་ལམ་སོགས་ལ་བསམ་གཞིག་གི་འཕྲོ་བཅད་དེ་འོད་གསལ་གྱི་ངང་མདངས
ཁྱབ་་གདལ་དུ་བསྐྱངནངས་པར་ལྡངས་པའི་ཚེ་ཆུ་ལས་ཉ་འཕར་བ་བཞིནཿགཞི་ལུས་ཞིང་ཁམས་ཀྱི་བཀོད་པ་དང་བཅས་པ་གསལ་བཞིན་པའི་ངང་ལས་སྙིང་གའི་བླ་མ་དབུ་མའི་ལམ་བརྒྱུད་སྤྱི་བོའི
སྟེང་་གི་བར་སྣང་ལ་ཡེ་རེ་ཁྱིལ་ལེར་དགྱེས་བཞིན་དུ་བཞུགས་པར་བས་མཿམདོར་ན་དུས་དང་རྣམ་པ་ཐམས་ཅད་དུ་ཕྱི་སྣོད་ཀྱི་འཇིག་རྟེན་ཟངས་མདོག་དཔལ་རིའི་ཕོ་བྲངཿནང་བཅུད་ཀྱི་སེམས་ཅན་དཔའ་བོ།།
མཁའ་འགྲོའི་ཚོམ་བུཿགསང་བ་སེམས་ཀྱི་འཕྲོ་འདུ་རང་གྲོལ་བྱ་ལམ་རྗེས་མེད་དུ་ཤེས་པའི་ངང་ནས་སྙིང་པོ་བཛྲ་གུ་རུ་ཁོ་ན་ལ་འབད་ཅིང་ཿཐུན་མཚམས་སུ་ཟངས་མདོག་དཔལ་རིའི་སྨོན་ལམ་འདོན་ཞིང་བསྔོ

ས་རྒྱས་འདེབསཿདུས་དང་དུས་མ་ཡིན་པ་སོགས་མདོར་ན་ནམ་འཆི་བ་ལ་བབས་པའི་ཚེ་གཞི་ལུས་རྡོ་རྗེ་རྣལ་འབྱོར་མའི་རྣམ་པ་འོད་ཀྱི་གོང་བུར་གྱུར་ནས་སྤྱི་བོའི་བླ་མ་ལ་བསྟིམསཿབླ་མ་རང་སེམས་གཉིས་སུ་མེད་པའི
ངལ་ཤེས་པ་སྤོ་བསྡུ་དང་བྲལ་བར་བཞག་པ་ནི་འཕོ་བ་ཐམས་ཅད་ཀྱི་རྒྱལ་པོ་ཡིན་ལཿའདི་ལྟ་བུའི་མན་ངག་ནི་བསྐྱེད་རིམ་གྱི་གནད།རྫོགས་རིམ་གྱི་བཅུདཿགནས་ལུགས་ཀྱི་མཚངཿམན་ངག་གི་མདུད་ཡིན།
པས་ཆོས་སྒོ་བརྒྱད་ཁྲི་བཞི་སྟོང་ཞལ་བསྡུར་ཀྱང་གནད་འདི་ལས་ཟབ་པ་འབྱུང་མི་སྲིད་པའི་ཟབརྒྱ་ཡིན་པས་སྐལ་ལྡན་རྣམས་ཀྱི་སྙིང་ལ་གཅེས་པར་ཟུངས་ཞིགཿཨེ་མ་ཀློང་ཆེན་སྙིང་གི་ཐིག་ལེ་ལསཿཕྱི
སྒྲུབ་བླ་མའི་རྣལ་འབྱོར་སྐོརཿཟབ་གཉེན་བྱིན་རླབས་ཚན་ཁ་ཆེཿའོད་གསལ་དབུ་མའི་ཕོ་བྲང་དུཿཤེས་རིག་པདྨ་ཐོད་ཕྲེང་གིསཿབྱིན་རླབས་བརྡ་བརྒྱད་ཚུལ་དུ་གདམསཿའགྲོ་དོན་དུས་ལ་བབ་པའི་
ཚེཿཐུགས་གཏེར་ནམ་མཁའ་མཛོད་ཀྱི་སྒོཿརྟེན་འབྲེལ་ཟབ་མོའི་རྐྱེན་གྱིས་ཕྱེདཿཤིན་ཏུ་ཟབ་པའི་མཐར་ཐུག་གོ།ས་མ་ཡཿརྒྱ་རྒྱ་རྒྱཿ༈དབང་བཞི་ལེན་པའི་དམིགས་པ་ནིཿབླ་མ་ལ
གདུང་བ་དྲག་པོའི་རྐྱེན་གྱིས་བདག་ཉིད་ལ་བརྩེ་བས་རྗེས་སུ་དགོངས་ཏེ།གུ་རུའི་སྨིན་མཚམས་ན་ཨོཾ་ཡིག་ཆུ་ཤེལ་ལྟ་བུར་འཚེར་བ་ལས་འོད་ཟེར་འཕྲོས།རང་གི་སྤྱི་བོ་ནས་ཞུགས།ལུས་

ཀྱི་ལས་དང་རྩའི་སྒྲིབ་པ་དག།སྐུ་རྡོ་རྗེའི་བྱིན་རླབས་ཞུགས།བུམ་པའི་དབང་ཐོབ།བསྐྱེད་རིམ་གྱི་སྣོད་དུ་གྱུར།རྣམ་སྨིན་རིགས་འཛིན་གྱི་ས་བོན་ཐེབས།།
སྦྲུལ་སྐུའི་གོ་འཕང་ཐོབ་པའི་སྐལ་པ་རྒྱུད་ལ་བཞག།མགྲིན་པ་ན་ཨཱཿཡིག་པདྨ་རཱ་ག་ལྟར་འབར་བ་ལས་འོད་ཟེར་འཕྲོས།རང་གི་མགྲིན་པ་ནས་ཞུགས།ངག་གི་ལས་དང་རླུང་གི
སྒྲིབ་པ་དག།གསུང་རྡོ་རྗེའི་བྱིན་རླབས་ཞུགས།གསང་བའི་དབང་ཐོབ།བཟླས་བརྗོད་ཀྱི་སྣོད་དུ་གྱུར།ཚེ་དབང་རིག་འཛིན་གྱི་ས་བོན་ཐེབས།ལོངས་སྤྱོད་རྫོགས་པའི་གོ་
འཕང་གི་སྐལ་བ་རྒྱུད་ལ་བཞག།ཐུགས་ཀའི་ཧཱུྃ་ཡིག་ནམ་མཁའི་མདོག་ཅན་ལས་འོད་ཟེར་འཕྲོས།རང་གི་སྙིང་ག་ནས་ཞུགས།ཡིད་ཀྱི་ལས་དང་ཐིག་ལེའི་སྒྲིབ་པ་དག།།ཐུགས
རྡོ་རྗེའི་བྱིན་རླབས་ཞུགས།ཤེས་རབ་ཡེ་ཤེས་ཀྱི་དབང་ཐོབ།བདེ་སྟོང་ཙཎྜ་ལཱིའི་སྣོད་དུ་གྱུར།ཕྱག་རྒྱའི་རིག་འཛིན་གྱི་ས་བོན་ཐེབས།ཆོས་སྐུའི་གོ་འཕང་གི་སྐལ་བ་རྒྱུད་ལ་བཞག།
སླར་ཡང་ཐུགས་ཀའི་ཧཱུྃ་ལས་ཧཱུྃ་ཡིག་གཉིས་པ་ཞིག་སྐར་མདའ་འཕངས་པ་བཞིན་དུ་ཆད།རང་སེམས་དང་ཐ་དད་མེད་པར་འདྲེས།ཀུན་གཞིའི་ལས་དང་ཤེས་བྱའི་སྒྲིབ་པ་སྦྱངས།།

ཡེ་ཤེས་རྡོ་རྗེའི་བྱིན་རླབས་ཞུགས།ཚིག་གིས་མཚོན་པ་དོན་དམ་གྱི་དབང་ཐོབ།ཀ་དག་རྫོགས་པ་ཆེན་པོའི་སྣོད་དུ་གྱུར།ལྷུན་གྲུབ་རིགས་འཛིན་གྱི་ས་བོན་ཐེབས།མཐར་ཐུག་གི་
འབྲས་བུ་ངོ་བོ་ཉིད་སྐུའི་སྐལ་བ་རྒྱུད་ལ་བཞག་གོ།།དེ་རྗེས་ཀུ་རུའི་སྐུ་གསུང་ཐུགས་དང་རང་གི་སྒོ་གསུམ་དུ་མ་རོ་གཅིག་ཏུ་བསྲེས་པའི་ངང་ལ་ལྟ་བའི་ངང་མདངས་བསྐྱང་ཞིང་གསོལ་འདེབས་བསྙེན་པ
ལལའབད།འདི་ནི་བླ་མ་ཆོས་སྐུའི་ཞལ་ལྟ་བ་ཞེས་བྱའོ།།